stanford-oval/wikipedia huggingface dataset:
LostAlone

LostAlone on brittiläinen kolmehenkinen rockyhtye, johon kuuluvat Steven Battelle (laulu, kitara), Mark Gibson (rummut) ja Tom Kitchen (basso). Bändi on kotoisin Derbystä.
Bändi on saanut vaikutteita esimerkiksi Queenista, Iron Maidenista, Mansunista, Pink Floydista ja Weezerista.
LostAlone on kiertänyt paljon Isossa-Britanniassa ja muualla Euroopassa, soittaen muun muassa Paramoren, 30 Seconds To Marsin ja My Chemical Romance lämmittelijänä. Britanniassa he ovat olleet pääesiintyjänä kolmella kiertueella (Light The Waves Tour vuonna 2006, Say No To The World Tour ja Blood Is Sharp Tour vuonna 2007). Yhtye on esiintynyt myös monille nimekkäillä festareilla, kuten Taste of Chaos, Download ja Rock am Ring.
Yhtyeen laulaja-kitaristi-sanoittaja Steven Battelle on kehittänyt omalaatuisen tyylin heittää kenkänsä ilmaan kesken keikan ja soittaa sillä riffejä kitarallaan. Vuonna 2008 LostAlone esiintyi Suomessa.
Diskografia > Singlet

"Blood Is Sharp" (2006)
"Unleash the Sands of All Time" (2006)
"Elysium" (2007)
"Do You Get What You Pray For?" (2012)
"Love Will Eat You Alive" (2012)
"Paradox on Earth" (2012)
"Vesuvius" (2012)
"Creatures" (2012)
"I Want Christmas Always" (2012)
"The Bells! The Bells!!" (2013)
"Scarlet Letter Rhymes" (2014)
"Crusaders" (2014)
Diskografia > Albumit

Say No To The World (2007)
I'm a UFO in This City (2012)
Shapes of Screams (2014)
Diskografia > Albumit > Kappaleet

Elysium
Unleash The Sands of All Time
Silence
Music And Warm Bodies
Ethereal
Genevieve
Blood Is Sharp
Predators In A Maze
Our Bodies Will Never Be Found
Star Chorus
Standing On The Ruin Of A Beautiful Empire
Look Who’s Talking

| Look Who’s Talking Dr>  Alban |
| --- | --- | --- |

Studioalbumin tiedot
 Julkaistu: 25 maaliskuuta 1994
 Levy-yhtiö: Ariola Records / BMG/Rec.Service
Dr. Albanin muut julkaisut
| One Love 1992 | Look Who’s Talking 1994 | Born in Africa 1996 |
Look Who's Talking - The Album on ruotsalais-nigerialaisen artistin Dr. Albanin kolmas albumi, joka julkaistiin vuonna 1994. Albumin tuottajivat Denniz Pop, Kristian Lundin, John Amatiello, Ira Ward, ja Kojo Thompson. Sen julkaisivat levy-yhtiöt Ariola Records / BMG/Rec.Service.
Kappaleet

Hard Pan Di Drums – 6:22
Look Who's Talking! – 3:13
Free Up Soweto – 3:24
Away from Home – 3:45
Gimme Dat Lovin – 4:06
Let the Beat Go On – 3:56
Fire – 3:41
Home Sweet Home – 3:11
Go See the Dentist – 4:27
Sweet Little Girl – 3:05
Plastic Smile – 3:42
Awillawillawillahey – 4:10
Look Who's Talking! (Stone's Radio) – 4:07
Lohikäärmetanssi

| Lohikäärmetanssi 1 & 2> A Dance with Dragons |
| --- | --- |

Alkuperäisteos
Kirjailija:  George R. R. Martin
Kieli:  englanti
Genre:  fantasia
Kustantaja:  HarperCollins / Bantram Spectra
Julkaistu:  2011
Sivumäärä:  1016
ISBN:  978-0-00-224739-9
Suomennos
Suomentaja:  Satu Loitsu
Kansitaiteilija:  Petri Hiltunen
Kustantaja:  Kirjava
Julkaistu:  2014
Sivumäärä:  608 (nide 1) 512 (nide 2)
Sarja: Tulen ja jään laulu
Edeltävä:  Korppien kestit
Seuraava:  The Winds of Winter
Löydä lisää kirjojaKirjallisuuden teemasivulta
Lohikäärmetanssi (engl. A Dance with Dragons) on George R. R. Martinin Tulen ja jään laulu -fantasiasarjan viides osa, joka ilmestyi 12. heinäkuuta 2011. Kirjan suomennos on julkaistu kahdessa niteessä, joista ensimmäinen ilmestyi alkuvuodesta 2014 ja toinen saman vuoden elokuussa. Suomentaja on Satu Loitsu.
Kirjan tapahtumat keskittyvät pohjoisen, vapaakaupunkien ja Orjakauppiaanlahden alueelle.
Henkilöt

Kirjan tarina kerrotaan 18 eri hahmon näkökulmasta.
Pohjoisessa:
Prologi: Varamyr Kuushahmo, muodonmuuttaja Muurin pohjoispuolella
Jon Nietos, Yövartion 998. ylikomentaja, Eddard Starkin äpärä.
Bran Stark, edesmenneen veljensä Robb Starkin perijä, uskotaan kuolleen.
Davos Merenverto, entinen salakuljettaja ja kuningas Stannis Baratheonin Koura.
Löyhkä, Talvivaaran ruhtinas: Theon Greyjoy, edesmenneen kuningas Balon Greyjoyn kuolleeksi uskottu poika, Ramsay Boltonin kidutettu vanki.
Oikukas morsian: Asha Greyjoy, kuningas Euron Greyjoyn veljentytär.
Lady Melisandre, asshailainen punaisen jumalan R'hllorin papitar, Stannisin neuvonantaja.
Itäisen Essoksen maanosassa:
Daenerys Targaryen, Meereenin kuningatar.
Tyrion Lannister, Westerosin kuninkaan Tommen Baratheonin eno, etsintäkuulutettu karkuri.
Kauppiaan mies, Tuulenviemät: Quentyn Martell, Dornen hallitsijan ruhtinas Doran Martell vanhin poika.
Kadonnut lordi: Jon Connington, Aerys II Targaryenin entinen Koura ja prinssi Rhaegarin läheinen ystävä.
Ser Barristan Selmy, entinen Robert Baratheonin kuninkaankaartin ylikomentaja, nyt Daenerys Targaryenin kuningattarenkaartin jäsen.
Victarion Greyjoy, Rautalaivaston kapteeni, etsii Daenerystä.
Arya Stark, kouluttautuu salamurhaajaksi Braavosin vapaakaupungissa.
Etelässä:
Tarkkailija: Areo Hotah, Doran Martellin kaartin kapteeni.
Ser Jaime Lannister, Kuninkaansurmaaja, kuninkaankaartin ylikomentaja; on tällä hetkellä Vuolasvirralla.
Cersei Lannister, sijaishallitsija, odottaa oikeudenkäyntiä vangittuna.
Epilogi: ser Kevan Lannister, Lannisterin suvun patriarkka, kuningas Tommenin sijaishallitsija.
Aiheesta muualla

Jeff VanderMeer: A Dance with Dragons. LA Times 12.7.2011. (englanniksi)
Listaamaton yhtiö

Listaamaton yhtiö on yhtiö, joka ei ole listattuna pörssiin. Pienet yhtiöt ovat useimmiten listaamattomia.
Kaupankäynti listaamattomilla osakkeilla

Listaamattomia yrityksiä voi ostaa pankkien ja pankkiiriliikkeiden kautta. Suomessa EQ Pankilla ja Privanet Pankkiiriliikkeellä on omat listat listaamattomille yrityksille. Privanetin listalla on noin 60 yhtiötä, mutta Privanetista voi etsiä myös muita listalle kirjaamattomia yrityksiä. EQ Pankin listalla yrityksiä on alle 20 mutta sielläkin välitetaan myös listan ulkopuolisia osakkeita.
Listaamattomien yritysten osakkeilla kaupankäynti on satunnaista, minkä vuoksi niiden likviditeetti on heikko.
Taloudellisten tietojen saatavuus

Listaamattomista yrityksistä ei ole niin helppo saada taloudellisia tietoja, kuin listatuista. Siksi niiden ostajalta vaaditaan enemmän vaivannäköä yritysten näkymien selvittämisessä.
Lippalakki

Lippalakki on päähine, jossa on edessä lippa. Sen tarkoituksena on suojata silmiä auringonvalolta. Suomessa nimitystä "lippalakki" käytetään useista erilaisista päähineistä.
Baseball-lakki

Baseball-lakki, jota kutsutaan usein lippikseksi, on kehittynyt baseball-pelaajien käyttämästä lakista. Siinä on pyöreä kupu ja jäykkä, usein kaareva, lippa. Edessä on yleensä joko kirjailtu tai painettu kuvio. Alun perin se oli jonkin baseball-joukkueen logo; nykyään se on usein myös lakin valmistajan tunnus, tai jonkin yrityksen tai yhteisön mainos. Lippikset ovat ensisijaisesti kesäpäähineitä, ja valmistettu ohuesta, kovitetusta tai pehmeästä kankaasta, tai verkosta. Useimpien baseball-lakkien kokoa voi säätää lakin takapuolelta.
Flat cap

Flat cap eli lätsä on litteä, lyhytlippaisempi ja hattumaisempi päähine. Se on kehittynyt Isossa-Britanniassa vanhoista villakankaisista myssyistä. Koska valtio halusi lisätä villan kotimaista käyttöä, villakankaiset hatut määrättiin 1571 pakollisiksi sunnuntaina ja juhlapyhinä muille kuin yläluokalle. 1800-luvulla se oli tyypillinen työväen päähine, mutta yläluokkakin käytti sitä maaseudulla mm. metsästäessään. Tämän seurauksena nykyään flat capilla ei ole Britanniassa selvää luokka-assosiaatiota. Villakankaasta, esim. tweedistä tehdyt versiot ovat yhä yleisiä, mutta kesäkäyttöön tehdään kevyempiä lakkeja puuvilla- ja pellavakankaasta tai näiden sekoituksesta.
Kipparilakki

Kipparilakkina tunnettu päähine polveutuu kalastajien ja merimiesten käyttöön 1800-luvulla tehdyistä. Ne muistuttavat muodoltaan ylioppilaslakkia, ovat perinteisesti väriltään tummia ja materiaaliltaan lämmintä, hengittävää ja kosteutta hylkivää villahuopaa. Suomessa ja Ruotsissa kipparilakeissa on yleensä punottu koristenauha lipan yläpuolella ja mahdollisesti koristeltu lippa.
Von Dutchin valmistama lippalakki
Kalanruotokuvioinen flat cap -tyyppinen lippalakki
Saksalainen kipparilakki
Lauren Bacallin filmografia, esiintymiset ja palkinnot

Tämä on Lauren Bacallin filmo­grafia, esiintymiset ja palkinnot.
Elokuvat > Lyhytelokuvat

| Vuosi | Suomen­kielinen nimi | Alku­peräinen nimi | Rooli |
| --- | --- | --- | --- |
| 1947 | Hollywood Wonderland | Holly­wood Wonder­land | oma itsensä (kuvassa) |
| 1948 |  | Screen Snap­shots: Photo­play Gold Medal Awards | oma itsensä |
| 1955 |  | 1955 Motion Picture Theatre Celebration | oma itsensä |
| 1990 |  | The Real Story of the Three Little Kittens | Freezelda (ääni) |
| 2004 |  | Amália Traïda | TV-tiedottaja |
| 2008 |  | Eve | iso­äiti |
Televisio

| Vuosi | Suomen­kielinen nimi | Alku­peräinen nimi | Jakson nimi | Rooli |
| --- | --- | --- | --- | --- |
| 1951 | The Ed Sullivan Show | The Ed Sullivan Show | ”Episode 5.6” | oma itsensä |
| 1953 | The Colgate Comedy Hour | The Colgate Comedy Hour | ”Episode 4.4” | oma itsensä |
| 1953 | What’s My Line? | What’s My Line? | ”November 8, 1953” | oma itsensä |
| 1955 |  | Producers’ Show­case | ”The Petrified Forest” | Gaby |
| 1956 |  | Ford Star Jubilee | ”Blithe Spirit” | Elvira Condomine |
| 1956 | The Ed Sullivan Show | The Ed Sullivan Show | ”Episode 9.41” | oma itsensä |
| 1959 | Sunday Showcase | Sunday Show­case | ”A Tribute to Eleanor Roose­velt on Her Diamond Jubilee” | oma itsensä |
| 1963 |  | The DuPont Show of the Week | ”A Dozen Deadly Roses” | Lorraine Bos­well |
| 1963 | Tohtori Kildare | Dr. Kildare | ”The Oracle” | Virginia Herson |
| 1963 | Ajanvietettä amerikkalaisittain | The Perry Como Show | ”January 23, 1963” | oma itsensä |
| 1964 |  | Mr. Broad­way | ”Take a Walk Through a Cemetery” | Barbara Lake |
| 1964 |  | Mr. Broad­way | ”Something to Sing About” | Barbara Lake |
| 1965 | Tähtiteatteri | Bob Hope Presents the Chrysler Theatre | ”Double Jeopardy” | Amanda / Barbara |
| 1965 | Danny Kaye Show | The Danny Kaye Show | ”Episode 2.27” | oma itsensä |
| 1965 | What’s My Line? | What’s My Line? | ”December 19, 1965” | oma itsensä |
| 1967 | What’s My Line? | What’s My Line? | ”July 23, 1967” | oma itsensä |
| 1967 |  | ABC Stage 67 | ”The Light Fantastic” | oma itsensä |
| 1979 | Rockfordin paperit | The Rock­ford Files | ”Lions, Tigers, Monkeys and Dogs: Part 1” | Kendall Warren |
| 1979 | Rockfordin paperit | The Rock­ford Files | ”Lions, Tigers, Monkeys and Dogs: Part 2” | Kendall Warren |
| 1980 |  | Live from Lincoln Center | ”A Tribute to John Huston” | oma itsensä |
| 1988 |  | Great Performances | "Bacall on Bogart" | oma itsensä |
| 1993 |  | Great Performances | ”Leonard Bern­stein: The Gift of Music” | kertoja (ääni) |
| 1997 |  | Great Performances | "The Music of Kander and Ebb: Razzle Dazzle" | oma itsensä |
| 1998 | Chicagon lääkärit | Chicago Hope | ”Risky Business” | Samara Visco Klein |
| 1998 | Chicagon lääkärit | Chicago Hope | ”Absent With­out Leave” | Samara Visco Klein |
| 1999 |  | Too Rich: The Secret Life of Doris Duke | neli­osainen mini­sarja | ikääntynyt Doris Duke |
| 2004 |  | Great Performances | ”Broad­way’s Lost Treasures II” | oma itsensä |
| 2006 | Sopranos | The Sopranos | ”Luxury Lounge” | oma itsensä |
| 2014 | Family Guy | Family Guy | ”Mom’s the Word” | Evelyn (ääni) |
Televisio > Televisioelokuvat

| Vuosi | Suomen­kielinen nimi | Alku­peräinen nimi | Rooli |
| --- | --- | --- | --- |
| 1956 | Vaimoni kummittelee | Blithe Spirit | Elvira Condomine |
| 1973 |  | Applause | Margo Channing |
| 1978 | Herrasmiehiä, aivan niin | Perfect Gentlemen | rouva Lizzie Martin |
| 1983 |  | Parade of Stars | oma itsensä / Tess Harding |
| 1989 | Päivälliset klo 8 | Dinner at Eight | Carlotta Vance |
| 1990 | Frederick Forsyth esittää: Kadonnut paratiisi | A Little Piece of Sunshine | Beatrix Coltrane |
| 1993 | Muoto­kuva | The Portrait | Fanny Church |
| 1993 |  | The Parallax Garden | juontaja |
| 1993 |  | A Foreign Field | Lisa |
| 1995 |  | From the Mixed-Up Files of Mrs. Basil E. Frank­weiler | rouva Basil E. Frank­weiler |
Radio

| Vuosi | Suomen­kielinen nimi | Alku­peräinen nimi | Rooli | Jaksot |
| --- | --- | --- | --- | --- |
| 1951–1952 |  | Bold Venture | Sailor Duval | noin 60 |
Teatteri

| 0 | 1 | 2 | 3 | 4 | 5 |
| --- | --- | --- | --- | --- | --- |

| Vuosi | Suomen­kielinen nimi | Alku­peräinen nimi | Rooli | Esitykset | Paikka |
| 1942 |  | Johnny 2 X 4 | avustaja | 65 | Longacre Theatre, New York |
| 1942 |  | Franklin Street |  | — |  |
| 1959–1960 |  | Goodbye, Charlie | Charlie | 109 | Lyceum Theatre, New York |
| 1965–1968 |  | Cactus Flower | Stephanie | &&&&&&&&&&&01234.&&&&001 234 | Royale Theatre / Longacre Theatre, New York |
| 1970–1972 |  | Applause | Margo Channing | 896 | Palace Theatre, New York / Her Majesty’s Theatre, Lontoo |
| 1977 |  | Wonderful Town | Ruth Sherwood | — |  |
| 1981–1983 | Woman of the Year | Woman of the Year | Tess Harding | 770 | Palace Theatre, New York |
| 1985 | Nuoruuden suloinen lintu | Sweet Bird of Youth |  |  | Theatre Royal Haymarket, Lontoo |
| 1995 | The Visit | Der Besuch der alten Dame |  | — | Chichester Festival Theatre, Chichester |
| 1999–2000 |  | Waiting in the Wings | Lotta Bain­bridge | 186 | Walter Kerr Theatre / Eugene O’Neill Theatre, New York |
Palkinnot ja ehdokkuudet > Palkinnot

1970 parhaan nais­pää­osan Tony musikaalissa Applause (1970)
1972 Sarah Siddons Award
1980 National Book Award: paras ei-fiktiivinen kirja Tällaista se oli (By Myself, 1978)
1981 parhaan nais­pää­osan Tony musikaalissa Woman of the Year (1980)
1984 Sarah Siddons Award
1993 Cecil B. DeMille
1997 parhaan nais­sivu­osan SAG elo­kuvassa Tilaa rakkaudelle (The Mirror Has Two Faces, 1996)
1997 Golden Globe: paras nais­sivu­osa elo­kuvassa Tilaa rakkaudelle
1997 Kennedy Center Honors
2000 Stock­holm Film Festival: Elämän­työ­palkinto
2007 Norjan kansainvälinen elokuvafestivaali: Elämän­työ­palkinto
2008 Bette Davis Medal of Honor (Bette Davis Foundation)
2009 Oscar-kunniapalkinto elämän­työstä
Palkinnot ja ehdokkuudet > Ehdokkuudet

1977 parhaan nais­pää­osan Bafta elo­kuvassa Revolveri­mies (The Shootist, 1976)
1997 parhaan nais­sivu­osan Bafta elo­kuvassa Tilaa rakkaudelle
1997 parhaan naissivuosan Oscar elo­kuvassa Tilaa rakkaudelle
Aiheesta muualla

Kuvia tai muita tiedostoja aiheesta Lauren Bacall Wikimedia Commonsissa
Luettelo Suomen virallisen albumilistan ykkösistä vuonna 2023

Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2023.
Luettelo Australian kenraalikuvernööreistä

Tämä on luettelo Australian kenraalikuvernööreistä. Luettelo alkaa John Hopesta ja päättyy Sam Mostyn.
Australian kenraalikuvernöörit

| Järjestys | Kuva | Virka-aika | Kenraalikuvernöörit | Monarkki |
| --- | --- | --- | --- | --- |
| 1 |  | 1. tammikuuta 1901 – 9. tammikuuta 1903 | John Hope, Hopetounin 7. jaarli | Viktoria Edvard VII |
| 2 |  | 9. tammikuuta 1903 – 21. tammikuuta 1904 | Hallam Tennyson, Tennysonin 2. paroni | Edvard VII |
| 3 |  | 21. tammikuuta 1904 – 9. syyskuuta 1908 | Henry Northcote, Northcoten 1. paroni | Edvard VII |
| 4 |  | 9. syyskuuta 1908 – 31. heinäkuuta 1911 | William Humble Ward, Dudleyn 2. jaarli | Edvard VII Yrjö V |
| 5 |  | 31. heinäkuuta 1911 – 18. toukokuuta 1914 | Thomas Denman, Denmanin 3. jaarli | Yrjö V |
| 6 |  | 18. toukokuuta 1914 – 6. lokakuuta 1920 | Ronald Munro Ferguson, Novarin 1. varakreivi | Yrjö V |
| 7 |  | 6. lokakuuta 1920 – 8. lokakuuta 1925 | Henry Forster, Forsterin 1. paroni | Yrjö V |
| 8 |  | 8. lokakuuta 1925 – 21. tammikuuta 1931 | John Baird, Stonehavenin 1. varakreivi | Yrjö V |
| 9 |  | 21. tammikuuta 1931 – 23. tammikuuta 1936 | Sir Isaac Isaacs | Yrjö V   Edvard VIII |
| 10 |  | 23. tammikuuta 1936 – 30. tammikuuta 1945 | Alexander Gore-Ruthven, Gowrierin 1. paroni | Edvard VIII Yrjö VI |
| 11 |  | 30. tammikuuta 1945 – 11. maaliskuuta 1947 | Prinssi Henry, Gloucesterin herttua | Yrjö VI |
| 12 |  | 11. maaliskuuta 1947 – 8. toukokuuta 1953 | William McKell | Yrjö VI  Elisabet II |
| 13 |  | 8. toukokuuta 1953 – 2. helmikuuta 1960 | William Slim, Slimin 1. varakreivi | Elisabet II |
| 14 |  | 2. helmikuuta 1960 – 3. helmikuuta 1961 | William Morrison, Dunrossilin 1. varakreivi | Elisabet II |
| 15 |  | 3. elokuuta 1961 – 7. toukokuuta 1965 | William Sidney, De L'Islen varakreivi | Elisabet II |
| 16 |  | 7. toukokuuta 1965 – 30. huhtikuuta 1969 | Richard Casey, Caseyn paroni | Elisabet II |
| 17 |  | 30. huhtikuuta 1969 – 11. heinäkuuta 1974 | Paul Hasluck | Elisabet II |
| 18 |  | 11. heinäkuuta 1974 – 8. joulukuuta 1977 | Sir John Kerr | Elisabet II |
| 19 |  | 8. joulukuuta 1977 – 29. heinäkuuta 1982 | Sir Zelman Cowen | Elisabet II |
| 20 |  | 29. heinäkuuta 1982 – 16. helmikuuta 1989 | Sir Ninian Stephen | Elisabet II |
| 21 |  | 16. helmikuuta 1989 – 16. helmikuuta 1996 | Bill Hayden | Elisabet II |
| 22 |  | 16. helmikuuta 1996 – 29. kesäkuuta 2001 | Sir William Deane | Elisabet II |
| 23 |  | 29. kesäkuuta 2001 – 28. kesäkuuta 2003 | Peter Hollingworth | Elisabet II |
| 24 |  | 11. elokuuta 2003 – 5. syyskuuta 2008 | Michael Jeffery | Elisabet II |
| 25 |  | 5. syyskuuta 2008 – 28. maaliskuuta 2014 | Quentin Bryce | Elisabet II |
| 26 |  | 28. maaliskuuta 2014 – 1. heinäkuuta 2019 | Peter Cosgrove | Elisabet II |
| 27 |  | 1. heinäkuuta 2019 – 1. heinäkuuta 2024 | David Hurley | Elisabet II Charles III |
| 28 |  | 1. heinäkuuta 2024 – virassa | Sam Mostyn | Charles III |
Louis Antoine de Bougainville

Jean-Pierre Franquelin maalaus Louis Antoine de Bougainvillesta.
Louis Antoine de Bougainvillen rintakuva
Louis Antoine de Bougainville, Bougainvillen kreivi (12. marraskuuta 1729 – 31. elokuuta 1811) oli ranskalainen löytöretkeilijä ja meriupseeri. Hänen mukaansa on nimetty Bougainvillen saari Papua-Uudessa-Guineassa.
Elämäkerta

Bougainville syntyi Pariisissa, Ranskassa notaarin poikana. Hän opiskeli nuorempana lakia mutta luopui pian siitä ja liittyi vuonna 1753 armeijan muskettijoukkoihin. 25-vuotiaana hän julkaisi tutkielman integraalilaskennasta liitteeksi Guillaume François Antoinen, Marquis de l'Hôpital'en tutkielmaan Des infiniment petits.
Vuonna 1755 hänet lähetettiin Lontooseen Ranskan suurlähetystön sihteeriksi, ja hänestä tuli Royal Societyn jäsen.
Hän lähti vuonna 1756 Kanadaan ja osallistui siellä seitsenvuotiseen sotaan (Suuri siirtomaasota: Ranskan ja intiaanien sota Englantia vastaan).
Vuonna 1766 Bougainville sai kuningas Ludvig XV:ltä tehtäväkseen purjehtia maailman ympäri. Hän onnistui tässä neljäntenätoista purjehtijana maailmassa ja ensimmäisenä ranskalaisena. Suoritus nosti Ranskan arvonantoa seitsenvuotisen sodan häviön jälkeen. Bougainville lähti matkaan samana vuonna kahdella laivalla: La Boudeuse ja L'Étoile. Hän saapui Tahitille huhtikuussa 1768 lähes ensimmäisenä eurooppalaisena. Hän ei tiennyt että Samuel Wallis oli käynyt saarella HMS Dolphinilla vajaata vuotta aikaisemmin. Maaliskuussa 1769 tutkimusmatkalaiset saivat maailmanympärimatkansa päätökseen ja saapuivat Saint-Malo’hon menetettyään vain seitsemän henkeä lähes kahdestasadasta, mikä oli erittäinen alhainen kuolleiden määrä vastaaviin matkoihin verrattuna. Bougainvillen maailmanympäripurjehdus oli myös ensimmäinen, johon osallistui nainen: Jeanne Baré oli tutkimusmatkan luonnontieteilijän Philibert Commerçonin palvelija.
Hän kuvasi Tahitia vuoden 1771 kirjassaan Voyage autour du monde lähes maanpäälliseksi paratiisiksi, missä miehet ja naiset elävät onnellisina ja viattomina, erossa sivistyksen korruptoivasta vaikutuksesta. Hän kuvasi "ylvään villin" käsitettä ja vaikutti utopististen filosofien kuten Jean-Jacques Rousseaun ajatteluun ennen Ranskan vallankumousta.
Maailmanympärimatkansa jälkeen hän hyväksyi jälleen laivastokomennuksen ja osallistui useisiin meritaisteluihin. Hänestä tuli vara-amiraali 1791, ja vuonna 1792, onnistuttuaan lähes ihmeenomaisesti pakenemaan Pariisin verilöylyjä, vetäytyi eläkkeelle Normandian tilalleen. Bougainvillen vanhoilla päivillä Napoleon I teki hänestä senaattorin, imperiumin kreivin ja Ranskan kunnialegioonan jäsenen. Hän kuoli Pariisissa 31. elokuuta 1811. Hän oli naimisissa ja hänellä oli kolme poikaa, jotka palvelivat Ranskan armeijassa.
Bougainvillen mukaan on nimetty Salomonsaarten suurin saari Bougainville sekä Bougainvillen salmi, joka erottaa sen Choiseulin saaresta. Sama nimi on myös salmella, joka erottaa Mallicollon ja Espiritu Santon saaret Vanuatulla. Lisäksi Bougainvillen mukaan on nimetty eteläamerikkalainen köynnöskasvi Bougainvillea, jota usein kasvatetaan kasvihuoneissa, sekä 13 Ranskan laivaston alusta.
Aiheesta muualla

Kuvia tai muita tiedostoja aiheesta Louis Antoine de Bougainville Wikimedia Commonsissa
Traité du calcul intégral, 1754
Liisankatu

Liisankadun länsipäästä on raitioyhteydet muun muassa Helsingin ydinkeskustaan, Pasilaan ja Käpylään.
Liisankatu  (ruotsiksi Elisabetsgatan) on noin kuudensadan metrin mittainen itä–länsi-suuntainen katu Kruununhaan kaupunginosassa Helsingissä. Toiminnallisesti Liisankatu on Kruununhaan pääkatu. Sen varrella sijaitsee muun muassa Sibelius-lukio, Kellariteatteri, ortodoksinen Kotikirkko, R-kioski, Alepa, K-Market sekä Hotelli Maria ja useita yksityisiä kivijalkaliikkeitä ja ravintoloita. Valtaosa Liisankadun nykyisistä rakennuksista on 1880–1910-luvuilta. Katu sai nimensä vuonna 1819 keisari Aleksanteri I:n puolison Elisabetin mukaan.
Profiili

Liisankatu alkaa Pohjoisrannasta ja päättyy lännessä Unioninkatuun. Se on yksiajoratainen ja kaksisuuntainen. Kadun itäpäässä sijaitsee Liisanpuistikko, joka peruskorjattiin 2000-luvun lopulla. Liisankatua risteävät Maurinkatu, Meritullinkatu, Mariankatu ja Snellmaninkatu. Muut paitsi Mariankadun risteys ovat neliristeyksiä. Liisankatu on päällystetty nupukivillä, kadun itäpäässä Liisanpuistikon kohdalla on käytetty asfalttia. Jalkakäytävät ovat asfalttipäällysteisiä, paitsi Liisanpuistikon kohdalla, jossa on punaista katukiveä. Liisankadun itäpäästä on suora yhteys Tervasaareen. Lännessä katu päättyy Kaisaniemen liikenneympyrään. Sen toisella puolella on Kaisaniemen puisto, jonka leveä koivukuja on Liisankadun jatkeena samalla suoralla.
Rakennuksia idästä länteen

Liisankatu 1:een valmistuivat Evert Lagerspetzin suunnittelemat Uudenmaan tarkk'ampujapataljoonan punatiiliset kasarmit vuonna 1882. Niiden paikalla oli sijainnut paroni Otto Wilhelm Klinckowströmin palatsi, jonka hän oli rakennuttanut saman vuosisadan alussa. Kasarmin tiloissa toimi Sotamuseo sekä Maanpuolustuskorkeakoulun kirjasto ja strategian laitos.. Sotamuseon näyttely suljettiin keväällä 2016, ja Puolustusvoimat siirtyivät kiinteistöstä joulukuussa 2019, jolloin toimintoja siirrettiin Suomenlinnaan. Liisankatu 13:ssa entisessä Svenska Lyceumin kiinteistössä sijaitsee Sibelius-lukio. Kellariteatteri on toiminut Liisankatu 27:ssä vuodesta 1956. Liisankatu 29:ssä puolestaan sijaitsee ortodoksinen Kotikirkko. Suomen ensimmäinen keilahalli avattiin Liisankatu 14:ssä vuonna 1924, mutta toisen maailmansodan aikana se otettiin muihin tarkoituksiin. Halli oli alun perin kahdeksanratainen, myöhemmin siihen lisättiin neljä rataa.
Rakennuksista on lueteltu pariton ja parillinen puoli erikseen idästä lähtien, lihavoituna on mainittu poikkikadut ja kursiivilla Liisankatuun välittömästi liittyvät puistot.